İngılız
İngılız (zıwanê inan de: English people), şarê Cermeniyo ke zıwanê İngılızki ra qal keno. Zafêrê İngılızan İngıltere de weşiya xo ramenê. Vêrde de şarê ke İngıltere de iqamet kerdêne ê kewtê têmiyan, arê biyê û uca ra şarê İngılızi veciyê; Anglo-Saksoni, Vikingi, Bretoni û  Normani grubê etnikiyê ke kamiya İngılızi vırazenê. Miyanê tarix de Britanya rê raveri şarê Britoni ameyi û rıçıkê inan Keltkiyo. İnan ra tepeya zımeyê Ewropa ra rıçıkê Cermenki Saksonan, Anglusan û Jûtan adeyi rê game eşta. Nê hirê şari arê biyê û Anglo-Saksonan vıraştê. Şarê Bretoni xo zıme (İskoçya) û rocawanê (Galler) adeyi ra anto. Seserra 11ıne de Normanan ade istıle kerdo. İngılızi, domê İmperatoriya Britanya de dınya sero vıla biyê.

Amar û vılabiyayış 
Nıfusê şarê İngılızi hewtay (70) milyon ra zêdero, hewtay (70) - se (100) milyon miyan de vuriyeno. Hirıs û hewt (37) milyon İngıltere û adeyê Britanya de weşiya xo ramenê. DAY de zi çewres milyon İngılızi estê. İngılızi zemanê veri de Britanya de weşiya xo ramıtêne, kolonizasyon ra tepeya ê şiyê cayanê neweyan.

Referansi 

Şari